Maria Isabella di Borbone-Parma - Wikipedia\nMaria Isabella di Borbone-Parma\nIsabella di Borbone-Parma, pe Isabella Maria Luisa Antonietta Ferdinanda Giuseppina Saveria Domenica Giovanna (en italianeg), pe Isabel de Borbón-Parma (e spagnoleg), ganet e Madrid e 1741, e palez ar Buen Retiro, ha marvet e Vienna e 1763, da 22 vloaz, a oa un infantez spagnol.\nMaria Isabella di Borbone-Parma, poltredet gant Jean-Marc Nattier.\n2 E lez Vienna\nMaria Isabella en bugel, gant Jean-Marc Nattier.\nMaria Isabella di Borbone-Parma hag he mamm, gant Nattier\nMerc'h e oa d'an Infant spagnol Felipe (1720-1765), hag a zeuas da vezañ Dug Parma, ha d'e bried Elesbed Bro-C'hall (1727-1759). He zad a oa mab da Felipe V, roue Spagn, ha da Elisabetta Farnese. He mamm a oa merc'h henañ ar roue gall Loeiz XV hag e bried Maria Leszcyniska, ha dimezet e oa bet d'he 12 vloaz gant un eontr dezhi, dre abegoù politikel, ha ne oa ket plijet-kaer e lez Spagn, ma oa strishoc'h ar reolennoù ha spered an dud eget e lez he zad e Versailhez, ha ponner e kave yev he zad-kaer hag he mamm-gaer. Pevarzek vloaz e oa ar vamm yaouank pa c'hanas Maria Isabella. Biken ne deujont a-benn d'en em glevout ervat. Kement-se a levezonas tro-spered ar plac'hig a oa test d'an darempredoù fall etre he zud.\nE 1742 ez eas kuit he zad da vrezeliñ da Italia. Hag e-pad dek vloaz e voe ar bugel nemetañ. E 1748, goude feur-emglev Aachen, eo e teuas he zad da vezañ Dug Parma evel Filippo Iañ Parma, ha da Barma neuze ez eas an dug nevez da chom, e-touez e dri c'hant mil a sujidi. Seizh vloaz e oa e verc'h chomet e Spagn.\nE miz Genver ha Here 1749 ez eas da-heul he mamm, an dugez nevez, da lez ar roue gall, he zad-kozh Loeiz XV, e Versailhez, da drugarekaat anezhañ eus e skoazell hag eus e arc'hant, ha d'ober div chomadenn a verkas anezhi don. Brav e voe an degemer d'ar plac'hig 7 vloaz, a blijo kenañ d'ar roue ha d'e diegezh koulz ha d'e lez. Klask a reas an Dugez, lesanvet neuze « Madame Infante », chom e Versailhez pellañ ma c'hallas, da lakaat poltrediñ he merc'h gant al livour Nattier. N'erruas e Parma nemet e dibenn 1749.\nE Parma eo e kejas gant he zad evit ar wech kentañ. Eno eo e krogas Isabella da seniñ violoñs, ha da lenn levrioù doueoniezh evel re Jacques Bénigne Bossuet ha John Law.\nHir e kave an Dugez hec'h amzer e Parma gant he fried. Goude roet daou vugel dezhañ e klevas en C'hwevrer 1752 e oa marvet he c'hoar gevell Madame Henriette. Ha hi lakaat en he fenn mont da Versailhez en Gwengolo, evit pediñ war bez he c'hoar, emezi. En taol-mañ e chomas tost da vloaz e Versailhez, ha darempredoù mat a skoulmas gant serc'h he zad, Markizez Pompadour, evit brasañ dipit he breur daofin, he mamm hag he c'hoarezed de ses sœurs.\nDistreiñ a reas da Barma e dibenn 1753. Ur veaj all a reas c'hoazh da Versailhez en 1757, da goulz ar Brezel Seizh Vloaz. Ur briñselezh welloc'h he dije karet evit he fried, ha tostoc'h da Versailhez, evel Dugelezh Luxemburg.\nE 1758 e oa 17 vloaz pa voe prometet d'an Arc'hdug Joseph Aostria, an danvez Impalaer Santel, mab d'an impalaerez Maria Theresia. Dre hanterouriezh e voe lidet an dimeziñ d'ar 7 a viz Gwengolo e Padova.\nMervel a reas he mamm, Dugez Parma, gant ar vrec'h e 1759, da 32 vloaz. Beziet e voe gant he c'hoar en Abati Saint-Denis.\nDiwar neuze e kavas da Isabella e varvje yaouank ivez.\nE 1760 e voe dimezet Maria Isabella da vat, ha hi 18 vloaz, d'an Arc'hdug Joseph Aostria, an danvez Impalaer Santel. Prestik goude e voe kaset da Aostria. D'ar 6 a viz Here 1760, e voe lidet an eured. E barr al levenez e oa Joseph, ha sot e oa gant e wreg. Hi avat a gouezhas ar velkoni warni.\nE lez ViennaAozañ\nDonedigezh Maria Isabella di Borbone-Parma e Kastell Schönbrunn, gant Martin van Meytens.\nJoseph II (1741–1790).\nE lez Vienna e taremprede he c'hoar-gaer Maria Christina, Dugez Sachsen-Teschen, muioc'h eget he fried. Krediñ a reer e voe un darempred lesbian romantel etre an div vaouez yaouank. Ken alies e vezent a-gevret ma oant bet lesanvet Orfeüs hag Euridike : troet e oant gant ar sonerezh o-div met karantez wirion a oa etreze ivez. Bemdez e skrivent lizheroù hir an eil d'eben ma tisplegent o santadoù. En he lizheroù e tiskulie Maria Christina he natur sichant, Isabella avat ne oa ket douget d'al levenez, ha sorc'hennet e oa gant ar marv.\nN'eus bet miret nemet lizheroù Isabella, re Maria Christina zo bet distrujet goude he marv.\nEvel gwreg ar priñs pennhêr e ouie Isabella e oa he dlead genel ur mab yac'h. Daoust da se he devoa rukun ouzh he fried, ouzh an embarañ, hag ouzh bezañ dougerez. Joseph, rok ha dizesk, ne oa ket evit teurel evezh ouzh enkrez e wreg na kompren enni (lakaomp en dije taolet evezh). D'an 20 a viz Meurzh 20 1762, goude nav miz er gwashañ anken, prest da goll he spered, e c'hanas Isabella ur verc'h hag a voe anvet Maria Theresia, evel mamm-gaer Maria Isabella. E-pad c'hwec'h sizhun e chomas war he gwele goude ar gwilioud. E miz Eost 1762 e reas ur golladenn, hag e miz Genver 1763 adarre, ma voe gwashaet d'he foan-spered. Krog e oa he spered da dreiñ ha kollet he devoa ar c'hoant da vevañ.\nDiv verc'h he doe:\nMaria Theresia (1762-1770), marvet da 8 vloaz.\nChristine (22 a viz Du 1763, e Vienna), ne vevas ket.\nE 1763 e klañvas Isabella gant ar vrec'h hag e c'hanas ur verc'h, Christina, tri miz douget, d'an 22 a viz Du 1763, met mervel a reas ar c'hrouadur un nebeud eurioù goude bout ganet. Eizhtez goude e varvas Isabella e kastell Schönbrunn.\nAdtapet diwar « https://br.wikipedia.org/w/index.php?title=Maria_Isabella_di_Borbone-Parma&oldid=1854280 »\nDernière modification le 5 Du 2019, à 16:01


Pajenn:Perrot - Bue ar Zent.djvu/460 - Wikimammenn\nPajenn:Perrot - Bue ar Zent.djvu/460\nbaradoz, pa oe taget an darn vrasan aneze gant ar vosen. Elflez a reas oute, evel eur vamm ouz he bugale, hag en doare-ze, e tapas he-unan ar c’hlenved.\nLeskadurez he devoa gant eur gor bras a oa en he goug, hag e lavare d’ar medesin a doulle anezan d’ezi :\n— Mat a zo grêt d’in ; em yaouankiz e tougen war ma goug seiennou perlezennet ; Doue, en e drugare, elec’h gortoz ar bed-all evit kastizan ma ficherez, am sko dioustu er bed-man ; mil meuleudi d’ezan !\nMervel a reas d’an 23 a vezeven 679, ha sebeliet a oe, war he goulenn, e-touez he c’hoarezed.\nUnnek vla goude, e savjod he relegou evit o lakat en eur be men neve. Daoust ne oa ket bet balzamet he c’horf, e oe kavet fresk beo ; al lienachou a oa endro d’ezan n’o devoa bet droug ebet ; eur glezien, ha netra ken, a verke ar gouli bras a oa en he goug pa dremenas. Eleiz a viraklou a c’hoarvezas e-tal he be. Beda  a skrivas he bue. Kosan iliz katolik a zo en Londrez a zoug c’hoaz he hano en de a hirie.\nBrud he zantelez a dreuzas ar mor, hag hon tud koz a zavas ive, en Treflez, eun iliz en he enor, elec’h ma plij d’eze dont niverus da bardonan.\nAr werc’hded kristen\nJezuz-Krist eo pried an ineou gwerc’h ; kanan reont dirak e drôn eur ganaouen neve, n’eus nemete goest d’he c’hanan, hag o mouez a zo henvel ouz telennourien o telennan war o zelennou : heuilh a reont an Oan dre gement lec’h mac’h a .\n« Ha da belec’h eta, eme sant Augustin, ec’h a an oan-ze ? Petra eo ar c’hoajou hag ar prajeier-ze ma red dreze ? Lec’hiou int ma tanvaer enne dudiou ha n’eo netra en o c’hichen plijaduriou goullo, divlas ha touellus ar bed-man !\n» An dudiou-ze, zoken, ne vefont ket henvel ouz ar re a gavo, er baradoz, ar re n’o devo ket miret o gwerc’hded.\n» Dudiou an dud gwerc’h a vezo en em laouennât gant Jezuz-Krist, dre Jezuz-Krist hag en Jezuz-Krist.\n» O c’houi eta hag a sked war ho tâl kurunen lirzin ho kwerc’hded, kemeret preder d’he miret ; eun tensor eo hag eur wech kollet ne ve ket kavet.\n» Ar zent-all, ha n’hallfont ket eveldoc’h bezan da dostan d’an oan, a drido o welet hoc’h eürusted, ha dre-ze, e kavfont ennoc’h ar pez n’o deus ket gallet kaout enne o-unan ; n’hallfont ket kanan, kennebeut, ar ganaouen neve, rak n’eo savet nemet evidoc’h hepken ; mes he c’hlevet a refont ha kaout a refont o flijadur o welet ho kloar ; c’houi he c’hano hag he c’hlevo er memes amzer : hoc’h eürusted a vezo heb he far. »\n↑ Beda (673-735) a zo e hano war roll ar zent. Leon XIII en deus roët d’ezan al lezhano a zoktor eus an Iliz ha gourc’hemennet ober e ouel dre ar bed holl, d’ar 27 a viz mae.\n↑ Ab. sant Yan, XIVet pennad, 4e koublad.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/460&oldid=140734 »


GRAPO - Wikipedia\nGRAPO a zo teskanv ar strollad "Grupos de Resistencia Antifascista Primero de Octubre" e spagnoleg, da lâret eo "Strolladoù Resistañs Enepfaskour 1añ a viz Here". Lodenn vilourel Strollad Komunour Spagn (adsavet) pe PCE (r) eo ar GRAPO.\nKrouet e oa bet e 1975 evit skarzhañ arme ar Stadoù Unanet diouzh Spagn hag evit lakaat ur renad marksour-leninour e plas ar renad faskour er vro.\nNe oa ket gwall uhel an niver a dud a savas a-du gant ar strollad-mañ, kalz nebeutoc'h da skouer e-keñver ar souten a veze roet da ETA gant ul lodenn vras eus ar bobl euskarat er mare-se.\nHervez ar polis e vefe damheñvel framm diabarzh ar strollad ouzh hini ur skarenn.\nGant ar GRAPO ez eo bet graet laeroñsi e tiez-bank, lazhet tud ha lakaet bombezennoù da darzhañ e savadurioù o tennañ d’ar gouarnamant ha da embregerezhioù meur. En holl ez eus bet lazhet 90 a dud gant an aozadur.\nA-drugarez da strivoù ar polis e Spagn o kenlabourat a-wechoù ivez gant hini Frañs eur bet deuet a-benn da dapout ha da herzel meur a ezel eus ar strollad, en o zouez meur a rener ivez.\nFederation of American Scientist report on the organization\nPatterns of Terrorism 2002 United States State Department report\nAdtapet diwar « https://br.wikipedia.org/w/index.php?title=GRAPO&oldid=1587502 »\nStrolladoù komunour Spagn\nKemmoù diwezhañ degaset d'ar bajenn-mañ d'an 16 Eos 2014, da 06:31.


Skoazell:Adkas - Wikipedia\nUn adkas zo ur bajenn krouet e doare ma vo adkaset kement lenner a glask merdeiñ betek ar bajenn-se, war-eeun d'ur bajenn all gant un anv disheñvel.\n1 Penaos e vez savet un adkas\n2 Penaos e vez gwelet gant an implijerien\n3 Napoleon Iañ\n3.2 Dilec'hiañ pajennoù\nPenaos e vez savet un adkasAozañ\nKrouet e vez un adkas dre implijout an ereadur da-heul :\nE-lec'h pal e ranker skrivañ anv ar bajenn a vo tizhet goude an adkas.\nPenaos e vez gwelet gant an implijerienAozañ\nMa'z eus ur bajenn en anv pal an adkas er Wikipedia brezhonek, pa glask ul lenner tizhout ar bajenn adkas – dre ur wikiliamm, an nozelenn diraez pe un URL – e vo kaset war-eeun d'ar bajenn pal. Koulskoude e vo atav diskouezhet URL ar bajenn adkas gant ar merdeer, hag ar bajenn pal zo enni ur skrid bihan dindan an titl pennañ da ziskouez oc'h bet degaset er bajenn-se gant un adkas. Da skouer, ma klikit war Bonaparte e viot adkaset d'ar pennad Napoleon Iañ, ha laez ar bajenn a denno d'ar pezh zo da-heul :\nTaolit evezh na vez ket heuliet ar chadennoù adkas. ma adkas an titl A d'an titl B, ha ma'z eus ur bajenn adkas etrezek C eus B hec'h-unan, neuze ul lenner a glask tizhout A e vo kaset er bajenn B hepken ha n'eo ket er bajenn C. Dreset e vez seurt chadennoù gant robotoù anvet botoù a-benn lakaat pep adkas da gas war-eeun d'ar bajenn C.\nDiwallit na vo tamm testenn ebet er bajenn dirak ar "#REDIRECT anv ar pal", pe ne'z aio ket an adkas en-dro. N'eus abeg ebet peurliesañ da skrivañ goude al liamm kennebeut. A-wezhioù avat e vez lakaet rummadoù pe displegadennoù HTML (!<-- displegadenn -->).\nPa vez adanvet ur bajenn e vez krouet un adkas en un doare emgefreek, eus ar bajenn gozh d'an anv nevez, hag ivez evit ar bajenn kaozeadenn zo stag outi (ma oa adanvet ivez). Gallout a ra ar verourien choaz da chom hep krouiñ un adkas.\nMa'z eus un adkas c'hoazh en anv ar bajenn nevez, ma n'en deus nemet ur c'hemm enrollet en e istor ha ma kase etrezek anv ar bajenn gozh, e vez kemeret e lec'h gant ar bajenn zo bet dilec'hiet. P'en dez an adkas ouzhpenn ur c'hemm degaset en e istor, pe m'en deus ur pal disheñvel diouzh anv ar bajenn gozh, neuze e rank an dilec'hiadenn bezañ graet gant ur merour.\nAdtapet diwar « https://br.wikipedia.org/w/index.php?title=Skoazell:Adkas&oldid=1784343 »\nDernière modification le 15 C'hwe 2018, à 01:30\nKemmoù diwezhañ degaset d'ar bajenn-mañ d'an 15 C'hwe 2018, da 01:30.


Hellespontos - Wikipedia\n(Adkaset eus Hellespont)\nHellespont, pe Hellespontos (Ἑλλήσποντοs e gregach, a dalvez kement ha "Mor Helle"), eo anv kozh ar strizh-mor a zo anvet Dardanelloù en Europa. Drezañ e tremener eus ar Mor Kreizdouarel da Mor Marmara, hag alese, dre ur strizh-mor all, hini ar Bosfor, d'ar Mor Du, gwechall Pont-Euksin. Gwelout ar gartenn:[Kartenn Hellespont].\nAn Hellespontos/Dardanelloù, ur strizh-mor a-hed ledenez Gallipoli, etre ar Balkanoù hag Azia Anatolia (Azia-Vihanañ).\n2 An Hellespontos er mojennoù kozh\n3 An Hellespontos e Gres klasel\nDont a ra an anv eus Helle, merc'h da Atamas, beuzet eno hervez mojenn ar Maoutken aour.\nMeur a anv a oa dezhañ el lennegezh klasel Hellesponium Pelagus, Rectum Hellesponticum ha Fretum Hellesponticum)\nAn Hellespontos er mojennoù kozhAozañ\nDiwar-benn orin an anv, gwelout mojenn Helle.\nUr paotr yaouank, Leandros, evit adkavout e vuiañ-karet Hero, a oa bet gouest da dreuziñ an Hellespont war-neuñv. Diwezhatoc'h e reas ar barzh saoz George Byron ar memes tro-gaer.\nAn Hellespontos e Gres klaselAozañ\nHervez Herodotos (An Istorioù, VII, 33-37) e c'hourc'hemennas Kserses, impalaer ar Bersed, mab da Zarius Veur e vije savet daou bont a-dreuz d'ar strizh-mor e-tal kêr Abidos, e 482 kent JK, evit ma'z aje e lu bras-meurbet da aloubiñ Henc'hres. Herodotos a skrivas e oa 5 milion a soudarded bodet en dro d'an impalaer, met an istorourien a-vremañ a soñj dezho e oa 250 000 den d'ar muiañ en e arme\n. Pa voe distrujet ar pontoù gant ur gorventenn e urzhias an impalaer ma vije fouetet ar mor gant 300 skourjez ha ma vije taolet 300 pezh kefioù-prizoniad ennañ. Rediet e oa an ijinourien da zresañ ar pontoù, met pennoù ar re a oa bet kavet kiriek d'ar freuz a voe troc'het ha taolet en dour ouzhpenn.\nSellout ouzh an Dardanelloù.\nAnvet e voe ar strizh-mor Dardanelloù goude ma voe sinet skrid-emglev peoc'h Dardania (Troia, 85 kent J.-C.) etre ar Romaned ha Mithridates VI, roue ar Pont.\nAdtapet diwar « https://br.wikipedia.org/w/index.php?title=Hellespontos&oldid=1945130 »\nKemm diwezhañ d'an 13 C'hwe 2022 da 17:35


Buhé admirabl santés Rose a Viterb - Wikimammenn\nBuhé admirabl santés Rose a Viterb\n1831 (p. 123-125)\n◄ Lod ag er Sænt ag en drivet-Urh a benigen, péré e zou canoniset Buhé admirabl santés Rose a Viterb Aviseu pourfitabl d’er Verdér ha d’en ol grechénion eit réglein ou buhé ►\nA PE oai én hé havel, ne oai jamæs gouyet é ouilai èl er vugalé aral : troeit e oai attàu é deulegat trema en Nean, ha hi e boussai marauéh huannadeu quen douce, hi a oai cair hanàuet, dré er joé e barissai ar hé visage, é oai déja ambraset hé halon guet er flam douce a garanté en Eutru Doué. Quettan conzeu e laras e oai Jésus ha Mari, ha quettan pazeu e ras e oai monet d’hum laquat ar benneu é deulin dirac ur grucefi ha limage er Uériés, én ur fæçon quen humbl ha quen devot, ma oai souéhet hé zad hac hé mam.\nD’en oaid a dri blai, hi hum laquas un dé ar hé deulin dirac hé zad hac he mam, eit ou fedein d’hé lezel de vihuein revé en Aviel. Hi e choégeas ur habinet é ty é zud, a béhani ne sortiai meit de monet d’en Ilis. Hé buhé ne oai hemp quin ur hoareis continuel, mæs memb buhé un ÆL. Hi e yunai hac hum gastiai quement ma couéhai gùéhavé semblet. Hé zad hac hé mam e fallas dehai hé laquat de changein a vuhé ; mæs hi ou laquas de changein ou hani, a p’ou doai gùélet er miracleu bras e rai en Eutru Doué a balamort dehi, é spécial a p’ou doai gùélet unan ag ou bugalé é vout ressuscitet dré hé fedenneu.\nD’en oaid a nàu vlai, en Eutru Doué e zegassas dehi ur hlinhuet bras, que ne greder é peb momant é hai de dremén ; mæs souéhet hoent bet, a p’ou doai gùélet er Uériés glorius Vari é tisquen ér gambr guet un nombr bras a Ælet, é tostat de uélé er hroaidur clan-zé, doh hé hemèr a vréhat, doh hé boquein, hac é ordrénein dehi quemér en habit ag en drivet-Urh a benigen. Quentéh èl ma oai gùelleit dehi, hi e zas de oulen ha de guemér en habit ag en Urh.\nAdtapet diwar « https://br.wikisource.org/w/index.php?title=Buhé_admirabl_santés_Rose_a_Viterb&oldid=80866 »\nKemmoù diwezhañ degaset d'ar bajenn-mañ d'an 23 Kzu 2015, da 15:30.


Abadenn Deomp dezhi ! Abadenn ar vugale : An dazont\nStudio Radio Kerne a zo bet savet war-c'horre ur chapel …\nKontadenn ar chaseour\nSalud deoc'h, bugale ! Hiziv 'vo kontet ur gontadenn deo…\nTunvezh ha Benjamin a zo deuet en-dro evit un abadenn ne…\nAli Baba hag an daou-ugent laer (2)\nBet omp bet berr un tammig war hom labour ! Poent-bras '…\nUr gontadenn all, asambles gant skolajidi Brieg !\nGoude bezañ bet graet anaoudegezh gant ar re 6vet er sko…\nAbadenn Deomp dezhi ! Abadenn ar vugale - Pennad skignet d'ar 08.10.2014\nGlenn ha Morgane war ar gwagennoù evit komz eus an dazont hiziv. Aet eo Glenn daved skolajidi divyezhek skolaj Brizeux e Kemper evit goulenn diganto o soñjoù diwar-benn an dazont. Daou don a vo klevet: Domo arigato Mr.Roboto gant ar strollad Styx hag an eil: Arcades gant C2C.\nMod all e vo roet gant Morgane titouroù diwar-benn arloadoù ( applications ) smartphone evit ma c'hellfe ar gerent ankeniet evezhiañ ar bugale a-bell o c'houzout pelec'h m'emaint ha piv o deus galvet da skouer.. Ur rekipe evit achuiñ: ar sandwich robod roet deoc'h gant Glenn.\nAr bajenn-mañ zo evidoc'h, tud yaouank ! Ar re gozh a zo deuet mat ivez, sur !\nBep merc'her e yomp da ziskoachañ, asambles gant Benjamin, bed ar skiantoù, an natur, an Istor Vras peotramant koñchennoù brudet, evel hini Ulysse ha reoù Jules Verne,\nDeoc'h eo an abadenn : skrivit pe telefonit deomp m'ho peus kinnigoù, evezhiadennoù, gourc'hemennoù (dreist-holl) d'ober !\nGoulenn kuzh : 7 + 13 =


Ville de Pont-l'Abbé - Capitale du Pays Bigouden | Ti-kêr Pont-‘n-Abad\nAccueil > Découvrir > Infos & pratique > Ti-kêr Pont-‘n-Abad\nTi an Douristed a zegemer ac’hanoc’h a-hed ar bloaz war ar blasenn Gambetta. Ennañ e kavoc’h an holl servijoù hag an holl ditouroù ho po ezhomm evit ho vakañsoù. Ar guzulierien a respont d’ho koulennoù hag a ginnig mennozhioù deoc’h evit tremen amzer vat en hor c’humun diouzh ho c’hoant.\nEn 11 plasenn Gambetta, e-kreiz-kêr Pont-‘n-Abad, e vioc’h degemeret gant Ti an Douristed. El lec’hioù-degemer a bep seurt (Sant-Voran, Leskonil, Ploveur, Sant-Yann-Drolimon ha Triagad-Lechiagad), e kavoc’h tresoù ha gweladennoù hag ivez titouroù mat da c’houzout.\nPourmenadennoù hag abadennoù, programmoù ar salioù-abadennoù, eurioù ha tikedoù bus, wi-fi, bilhedoù evit mont d’an inizi gant ar gompagnunezh Penn ar Bed, bilhedoù evit mont d’ an inizi Glenan gant Herrvigi an Oded. Sikour a reont ac’hanoc’h da gavout mennozhioù evit ober traoù e-pad ar vakañsoù. Ha gallout a reoc’h gouzout hiroc’h war rannvroioù all eus Frañs ma’z it kuit da vakañsiñ !\nKavout a reoc’h ivez e Ti an Douristed eurioù ar mareoù, an aotreoù hag ar reolennoù loc’heta koulz ha kartennoù pesketa.\nMa vez aozet ur gouel familh ganeoc’h e c’halloc’h kavout eno katalog ar bodoù hag an tiez da feurmiñ.\nDocuments disponibles à l’office\nLes programmes des sorties, salles de spectacles et animations\nLes Plans des communes\nLa carte de la Bretagne et du Finistère\nLa Gazette Bigoudène (en Juillet et Août)\nLes fiches visites\nBureau d’information touristique de Pont-l’Abbé\nLundi au Samedi : 10h-12h30 14h-18h\nLundi de Pâques, 8 mai, Jeudi de l’ascension, lundi de pentecôte : 10h-12h30\nLundi, mercredi, Vendredi, Samedi : 10h-12h30 14h30-17h30\nLundi Mercredi, Vendredi : 14h-18h


Studiañ – Radio Naoned\nStudierien·ezed VS KOVID 19\nGouzout a reomp mat, an enkadenn yec’hed a zo diaes d’an holl, diaes eo c’hoazh kaout en-dro ur vuhez normal ha n’eo cheñcho ket diouzhtu, se zo sklaer.\nKomzomp un tamm deus ar studierien hag ar studierezed, meur anezho o deus ar santimant da vezañ laosket a-gostez gant ar gouarnamant.\nPenaos dont a-benn gant o studioù pa vez serret ar skolioù-veur.\nDre ma eo serret ar pretioù hag an tavarnioù ‘neus ket moaien dezho labourat, evit lod anezho neuze diaes eo a-fed argant evit paeañ ul lojeiz e fin ar miz … Penaos labourat en un doare seder neuze pa vez seurt kudennoù ankenius.\nJean a zo bet studier e Skol-Veur Roazhon 2 hag ezel deus an USB – Unvaniezh ar studierien ha studierezed Breizh a zo bremañ o studial ar sokiologouriezh e skol-veur Tolosa a vo klevet diouzhtu ouzh mikro Marianne Vaidie.\nSKOL AN EMSAV ER MIKRO #6 – An adimplij gant Nolwenn ha Daria\nSKOL AN EMSAV ER MIKRO #7 – Implij ar brezhoneg goude bezañ bet e Diwan gant Henri ha Marie-Claire\nSKOL AN EMSAV ER MIKRO #8 – Komz brezhoneg e Roazhon gant Ninóg ha Stéphanie\nCeredjo e Live (Fanny & Vincent)\nTARZH AN NOZ – Lun 17/01/2022


Degemer > Etablissements >\nSkol Diwan Kemper Penharz\n1 straed Vañde / rue de Vendée\nKemper / Quimper 29000\n02 98 65 18 79\nUr skol vras eo skol Diwan Kemper, gant tost da 230 skoliad enni. Rannet eo e div lodenn, unan e Kerfeunteun hag unan all e Penharz. Ur renerezh zo nemetken evit an daou lec'h. Hag ur raktres all zo evit an Erge-Vihan, ur c'harter all eus Kemper.\nL'école Diwan de Quimper II\nStaliet mat eo ar skol abaoe daou-ugent vloaz bremañ. E touez tadoù ha mammoù, pe kelennerien skol Diwan Kemper e adkaver kalzig a dud bet skolidi enno gwechall. Ur gouel a vo e 2018 evit lidañ an dra-se. Ret eo ivez dastum arc'hant evit paeañ an daouzek implijad zo er skol. Kemper a gas da sez Diwan e Landerne, evel kazi pep skol, ul lodenn eus an arc'hant dastumet evit sikour mont en-dro ar rouedad Diwan. Ur foar al laou a vez aozet bep bloaz e Kemper, ur c'hilometr standoù a vez, gant war-dro 230 diskouezer ha tri mil pemp kant gweladenner bep bloaz ! Ur marc'had Nedeleg a vez aozet bep bloaz e-pad ur miz e Lokorn.\nAbaoe ar penn kentañ e vez graet dañs ha sonerezh e skol Diwan Kemper. Kanañ a vez graet ivez, kanaouennoù eus ar vro gant Brigitte Kloareg ha rimadelloù. Bugale a vremañ eo bugale Diwan gant un troad er pezh zo bet a-raok. Emgavioù sport ha c'hoarioù a vez e fin ar bloaz, asambles gant skolioù Pontekroaz ha Plogastell-Sant-Jermen. Un devezh plijus bep bloaz !\nKSDBG (Kuzul Skoazell Diwan Bro gKemper)\nFoar al Laou en diskar-amzer, war dachenn Penwiler e Kemper\nMarc’had Nedeleg e miz Kerzu, e kreiz-kêr Kemper\nC'hoari sac'hen nevez-amzer, profoù roet da vare kermes miz Even\nKermes e miz Even e skol Penharz pe e Kerfeunteun\nKSD (Kuzul Skoazell Diwan)\nTavarn Gouel ar Sinema e miz Eost, e Douarnenez\nKuzul skoazell Diwan An Erge Vihan\nDarvoudoù ar skol\nHoll darvoudoù ar skol\nErruet eo an deiziadur Diwan 2022 !\nAn deiziadur 2022 a zo bet krouet gant skol Diwan Banaleg diwar tem al "loened kuzhet e Breizh".\nMobilisation du 16 octobre pour les forfaits scolaires : ça bouge à l’Est !\nAprès le courrier de la préfecture de la Loire-Atlantique, nous avons eu ce jeudi 14 octobre copie du courrier de la préfecture...\nAppel à mobilisation : nous voulons notre courrier de clarification !\nLe 11 août 2021, nous avons reçu un courrier de la préfecture de la Loire-Atlantique confirmant, suite à la promulgation de la...\nPelec’h eo en em gavet ar skolioù Diwan gant ar skodenn skol ?\nGwall sammet omp bet gant enkadenn disfiz ar c’huzul vonreizh war ar soubidigezh met n’hon eus ket disoñjet teul ar skodenn skol.\nMeneger Kevatalder Paotred / Merc'hed 2020 : 93/100


Un « emsav kevredigezhel » a vo lañset an hañv-mañ gant Jean-Michel Blanquer evit difenn an « talvoudoù republikan ». Hervez kont e klask ministr an Deskadurezh Stad c’hoari e jeu e kabal Emmanuel Macron a zeu.\nNevez zo, en defe graet enebour Diwan anaoudegezh gant… Manuel Valls hag izili e « Nevez Amzer republikan ». Dre-se en defe c’hoant da zifenn al « likelezh » ha tout ar republikanachoù. A-enep an islam hag ar felliezh ivez ? A-raok avat e vo ret dezhañ mont war ar renk en ul lec’h bennak. Rak, biskoazh n’eo ket bet dilennet Jean-Michel Blanquer na bet war ar renk zoken…\nLANKOU RU 03/06/2021 11:12\tAt\t11 h 12 min\nJe ne comprends pas tout , mais traduction faîte , je vois bien qu’il a une tête de « nazi »\n* sauf erreur de ma part !


Arc'hantina pe Republik Arc'hantina zo ur vro eus Amerika ar Su. Emañ etre aradennad an Andoù ha su ar Meurvor Atlantel. En-dro da Arc'hantina emañ Uruguay, Brazil, Paraguay, Bolivia ha Chile. Gounezet eo an dizalc'hiezh diouzh Spagn e 1816. Ar spagnoleg eo ar yezh ofisiel. Buenos Aires eo ar gêr-benn. Savet eo anv ar vro, e spagnoleg evel e brezhoneg, diwar an elfenn arc'hant, ur metal rouez a greded e oa kalz anezhañ er vro.\nPrezidant Alberto Fernández\n2,780,400 km2 eo he gorread, ar pezh a ra Arc'hantina eizhvet brasañ stad ar bed. Eil ekonomiezh c'halloudusañ Amerika ar Su eo. Ezel diazezer eo eus an ABU, ar Bank bedel, an ABK, ar Mercosur, an UNASUR, Kumuniezh Stadoù Latinamerika hag ar C'harib ha Aozadur ar Stadoù Iberoamerikan.\nEn XIXvet hag en XXvet kantved e voe meur a grogad start etre mirourien ha frankizourien, hag etre kostezennoù politikel hag an arme. Etre 1870 ha 1930 e teuas 6 milion a dud eus Europa, Spagnoled hag Italianed dreist-holl, d'en em staliañ er vras a vro-se. E 1930 e voe tapet ar galloud gant an arme. D'ar mare-se e oa o kreskiñ ar renkad vicherour abalamour d'an industrieladur. E-pad an Eil Brezel-bed e chomas neptu Arc'hantina betek 1944 pa'z eas davet ar Gevredidi dre bouezh ar Stadoù-Unanet. Goude an Eil Brezel Bed e voe gwelet Juan Perón o kemer ar galloud. Pinvidik e oa ar vro hag ur politikerezh sokial a voe diorret gantañ. War an dachenn etrebroadel e oa enebimpalaerour ar vro. Degemeret e voe kantadoù a nazied alaman er vro ivez, 7000 faskour kroat hag ivez gallaoued, belgiz, italianed ha slovaked.\nMeur a daol-stad a voe gant an arme en dekvloavezhiadoù da heul. Un diktatouriezh vilourel a voe etre 1966 ha 1973 hag etre 1976 ha 1983. Goude diaesterioù armerzhel bras ha goude Brezel an Inizi Maloù, e 1983, e teuas gouarnamantoù demokratel en-dro e penn ar vro. Meur a vouezhiadeg zo bet abaoe, ha daoust d'an diaesterioù armerzhel bras ha d'ar monc'hwez er bloavezhioù 2000 e talc'h ar vro da vezañ renet evel ur republik demokratel.\nAdtapet diwar « https://br.wikipedia.org/w/index.php?title=Arc%27hantina&oldid=1944383 »


Domani Trevare | Destination Coeur de Bretagne - Kalon Breizh\nHome / Ar pep pouezusañ / Domani Trevare\nKit e-barzh ul lec’h hollbouezus eus al lec'h touristel Kalon Breizh : domani Trevare.\nE Trevare ez eus ur c’hastell met ivez liorzhoù eus ar c’haerañ bet savet ouzhpenn ur c’hantved zo a-us da stankenn ar Stêr-Aon.\nSouezhet e veoc’h gant savouriezh nevezc’hotek ar c’hastell, e ec’honennoù hag e doennoù a sav uhel d’an oabl. Savet eo bet gant ur meskad brikennoù ha mein Kersanton ha diwar-se eo bet lesanvet « ar Maner Ruz ».\nTurmudus e oa bet amzer-dremenet ar monumant-se. Hiziv an deiz e vezit degemeret ennañ evit gweladenniñ un diskouezadeg pad ha diskouezadegoù berrbad liammet gant arzourien a-vremañ. A-hed ar bloaz e vez ivez darvoudoù er park hag ar marchosioù.\nUr glad eus an XXvet kantved m’eo souezhus ar vodernelezh anezhañ\nMerket eo bet istor domani Trevare gant un den, James Kerjegu. Ar politiker pinvidik-se a oa rannet e amzer etre e hêrezh-bro hag e vuhez e Pariz, e-mesk ar vrientinelezh hag ar vourc’hizelezh vras. Graet e oa e soñj gantañ, ouzhpenn ur c’hantved zo, lakaat sevel ur c’hastell ennañ aveadurioù nevezusañ ar mare. Pignerezioù, tredan, tommerezh…Kement a arouezioù a vez taolennet gante pompad ha modernelezh al lec’h. Un distalac’h berrbad : bombezennet e-kerzh an eil Brezel Bed e oa bet dilezet ar park hag ar c’hastell betek ma voe prenet an domani gant Kuzul-Departamant Penn-ar-Bed ha digoret d’an dud er bloavezhioù 1970.\nAbaoe 2010 ez eus bet digoret d’an dud lec’hioù e-leizh gant doareoù lies d’o gweladenniñ. E pep lec’h ez eus panelloù displegañ a ro da welet aozadur al lec’hioù evel ma oant bet empennet, hag istor an domani, souezhus a-wechoù. E-barzh ar c’hastell e veoc’h soubet en diskar-amzer 1907 gant an diskouezadeg « Sevel un huñvre ». Prantad sevel al lec’h a zo bet adlakaet e endro ar Marevezh Kaer dre zamskeudenniñ buhez ar wazed hag ar maouezed a veve ennañ. Saloñs bras ar gazel gornôg, bombezennet e 1944, en deus adkavet e bompad gwechall dre un adsavadenn e gwirvoud kresket.\nPgz : 02 98 26 82 79\nPostel : domaine.trevarez@cdp29.fr\nLec’hienn Internet : www.cdp29.fr/fr/presentation-trevarez-le-domaine-de-trevarez


Anna Mouradova, bet ganet А́нна Рома́новна Мура́дова Ánna Románovna Mourádova d’an 12 a viz Kerzu 1972 e Moskov, Rusia, zo ur yezhoniourez, skrivagnerez hag ur gazetennerez. Treiñ a ra romantoù ha danevelloù e brezhoneg hag e rusianeg.\nHa ma veze komzet rusianeg er gêr, he deus desket ivez yezh he zad, an arameeg pe sirieg, hag a vez komzet en Iran, Irak, Siria ha broioù ar C'haokaz, hag e kreisteiz Rusia e troas e e spered ouzh meur a yezh. Deuet e voe he c'herentiezh eus Iran da Jorjia e dibenn an XIXvet kantved. Desket he deus galleg ha saozneg er skol, ha latin ivez evit he flijadur.\nPa voe pemzek, dre ma oa dedennet Anna gant ar yezhoù keltiek he deus dibabet deskiñ brezhoneg hec’h-unan gant levrioù roet gant Viktor Kalygin, un enklasker war an iwerzhoneg. Da naontek vloaz eo aet Anna da zeskiñ donoc’h ar brezhoneg e Roazhon. Chomet eo e Breizh etre 1992 ha 1994. Plijout a ra ar yezhoù dezhi, ar re geltiek en o zouez, p'he deus desket ivez iwerzhoneg kozh, gresianeg kozh ha kerneveureg.\nEus 2001 da 2018 he voe gopret evit ober enklaskoù war ar brezhoneg e Skol Uhel ar Yezhoniezh e Moskov. Kelenn e reas ar galleg er MGIMO ivez.\nAet eo-hi da chom e Tbilisi, e Jorjia e 2009 evit bezañ tost ouzh he c'herent-nes a voe deuet di. Kendalc'het he deus gant an ensklaskoù yezh e Skol-Veur Shota Rustaveli e Tbilissi.\nE Skol-Veur MGLU, ur skol-veur da zeskiñ alamaneg, galleg hag all, e studias Anna etre 1990 ha 1992. Da c’houde eo bet e Skol-Veur Roazhon etre 1992 ha 1994, a-drugarez d'ur yalc'had-studi debarzhet gant Skol-Uhel ar Vro. Distreiñ a reas da skol-veur MGLU etre 1994 ha 1997. Etre 1997 ha 2002 e savas un dezenn war yezh kontadennoù ar Vretoned.\nSavet he deus danevelloù evit Al Liamm. Troet he deus e brezhoneg romantoù ha danevelloù evit brudañ ar skrivagnerien rusianek e metoù ar vrezhonegerien : Anton Tchec'hov, Viktor Astafiev, Vladimir Tendriakov ha Rezo Gabriadze (ur Jorjian anezhañ). Lakaet he doe da embann ul levr kontadennoù brezhonek troet e rusianeg ganti.\ndiwar ar rusianeg etrezek ar brezhoneg\nWar ar stern : troidigezh rusianek diwar Ma buhez e Rusia gant Jarl Priel.\ndiwar ar brezhoneg detrezek ar rusianeg\nUn teskad kontadennoù hengounel\nGounezet he doe priz Imram gant he romantoù e brezhoneg, ha roet e voe dezhi e Sant-Maloù d’ar 5 a viz Here 1998.\nUn emgalv gant Anna Mouradova, tennet eus Ya!, nn 810, 18 a viz Kerzu 2020.\n↑ Bro-Jeorji e-barzh un diviz embannet e 2020.\n↑ Skol Uhel an Darempredoù etrebroadel, Moskov.\nAdtapet diwar « https://br.wikipedia.org/w/index.php?title=Anna_Mouradova&oldid=1890058 »\nDernière modification le 16 Kzu 2020, à 17:09\nKemmoù diwezhañ degaset d'ar bajenn-mañ d'an 16 Kzu 2020, da 17:09.


Pevare pennad — V - Wikimammenn\nPevare pennad — V\nR. Prud’homme, 1903 (p. 121-124)\n◄ Iliz ar Be Santel ; petra eo ar Be-ze ’vit eur c’hristen War ar mene Kalvar. — Pelæc’h ha penauz eo bet kavet ar Groaz Zantel Doare Jeruzalem ; ar gær gristen hag ar gær digristen. — Ar goan gentan ►\nWar ar mene Kalvar. — Pelæc’h ha penauz eo bet kavet ar Groaz Zantel.\nAchu ganin gweladen ar Be Sakr, ec’h an da daoulinan war ar Mene Kalvar. Eman er memez iliz, tost da doull an nor. Etre ar be hag heñ e c’hell bean eun tregont metr bennag. Gwech all goz, amzer hon Zalver, ne oant ket en kær Jeruzalem nag an eil nag egile : ar c’halvar ’oa eun dosennik a bigned warni dioustu pa vije æt an nen e-mæz a gær dre dor ar Justis : eno ’vije lemet o bue digant ar re a vije bet barnet d’ar maro. Setu perak e tigoueaz da groaz Jezus bean plantet eno.\nAdtapet diwar « https://br.wikisource.org/w/index.php?title=Pevare_pennad_—_V&oldid=104526 »\nKemmoù diwezhañ degaset d'ar bajenn-mañ d'an 21 Gou 2017, da 23:17.


(Adkaset eus Hongkong)\nLec'hiadur Hong Kong e Sina\nBanniel Hong Kong\nHong Kong (sinaeg : 香港, pinyin : Xiānggǎng pe Hēunggóng, da lavaret eo Porzh ar frondoù pe porzh porfumet ), Rannvro velestradurel arbennik Hong Kong eus Republik pobl Sina hec'h anv ofisiel , eo ar vrasañ ha pobletañ eus an div Rannvro velestradurel arbennik (RVA) eus Republik pobl Sina (RPC). Macao eo eben. Da 7 500 700 a annezidi e save poblañs Hong Kong e 2019.\nEmañ Hong Kong war ribl reter Stêr ar Perlez (珠江 zhū jiāng), en aod Su Sina war vord Mor Sina ar Su. Stok eo ouzh proviñs Guangdong en norzh. Hong Kong eo kêr binvidikañ Republik pobl Sina. Hec'h ekonomiezh zo unan eus ar re frankizourañ er bed. Ur greizenn vras arc'hanterezh ha kenwerzh er bed eo.\n2.1 Manifesdadegoù ha gourzhbonnadurioù e 2019\n4 Gwelioù liesseurt eus an inizi\nUn tiriad a 1 104 km² eo rannvro velestradurel Hong Kong. N'emañ ket pell eus Trovan ar C'hrank. Meneziek eo ar vro.\nTeir rann zo e tiriad Hong-Kong : Enez Hong Kong, kreizenn armerzhel ha politikel ar vro, Kowloon a-dal d'an enezenn, war an douar bras, hag an Tiriadoù Nevez, ar peurrest eus ar vro.\nAdalek Skrid-emglev Nanjing e 1842 e teuas da vezañ un drevadenn eus ar Rouantelezh-Unanet. Restaolet e voe da Sina e 1997 ; da Rannvro velestradurel arbennik kentañ Sina e troas d'ar 1añ a viz Gouere. Chom a ra Hong Kong disheñvel a-grenn diouzh ar peurrest eus Sina. Ul Lezenn diazez a reoilh e renad politikel. Heuliañ a ra ar bennaenn « ur vro, div reizhiad », a ro an tu da Hong Kong da viret he reizhiad lezennoù, he moneiz, he reizhiad politikel, he skipailhoù sport etrebroadel hag he lezennoù diwar-benn an embroerezh. Hervez disklêriadenn gumun Sina hag ar Rouantelezh-Unanet he deus prometet Republik pobl Sina e virfe Hong Kong un doare emrenerezh betek ar bloaz 2047 d'an abretañ, da lavaret eo 50 vloaz goude ar cheñchamant Stad.\nUn 20 500 bennak a geodediz eus Breizh-Veur zo o chom e kêr (25 500 e oant e 1996). Ar pep brasañ anezhe zo divroidi implijet gant embregerezhioù etrebroadel pe embregerien zo o chom eno gant o ziegezh. Abaoe ar cheñchamant Stad o deus miret ar straedoù o anvioù doubl, e saozneg hag e kantoneg. Bep 1añ a viz Gouere e vez aozet manifestadegoù evit difenn an demokratelezh. Un hanter milion a dud a oa er straedoù e 2014.\nManifesdadegoù ha gourzhbonnadurioù e 2019[kemmañ | kemmañ ar vammenn]\nD'an 9 a viz Mezheven 2019 e oa ur milion a dud e Hong Kong evit manifestiñ a-enep an danvez-lezenn kinniget evit kas da Republik Pobl Sina an dud da vezañ barnet. D'ar 16 a viz Even e voe 2 vilion a dud o tibuniñ er straedoù. Dont a rejont a-benn da gaout digarezioù ofisiel. D'ar 1añ a viz Gouere e voe torret dorioù ar Vodadenn Lezennoù, ar parlamant lec'hel, gant manifesterien hag a yeas e-barzh a-raok bezañ skarzhet gant ar polis. Nullet e voe an danvez-lezenn d'an 8 a viz Gouere gant gouarnamant Carrie Lam, met kenderc'hel a reaa Hongkongiz da vanifestiñ evit bezañ emrenoc'h diouzh Sina ha difenn an argerzh demokratekaat. D'an 13 a viz Eost en em vodas tankoù Arme Dieubidigezh Pobl Sina en ur stadion e Shenzhen, ur gêr a zo stok ouzh Hong Kong.\nD'an 28 a viz Mae 2020, gant Bodadenn Vroadel ar Bobl, parlamant Republik Pobl Sina, e voes votet ul lezenn a-zivout "surentez ar vroad" hag a voe lakaet da dalvezout e Hong Kong, daoust d’an emrenerezh lec’hel a oa betek neuze.\nKêr binvidikañ Sina a-bell eo Hong-Kong, gant ur PDK dre annezad a 42 422,9 US$ e 2015. Trede plas arc'hantel ar bed eo.\nGwelioù liesseurt eus an inizi[kemmañ | kemmañ ar vammenn]\nGwel eus Enez Hong Kong eus Victoria Peak. En drekleur emañ porzh Victoria ha Kowloon\nHeñvel, diouzh noe\nGwel noz eus porzh Victoria war rizenn an dremmwel\nArvestva eus Kowloon\nPorzh Hong Kong gwelet eus Victoria Peak e Miz Even 2019\n(en) Lec'hienn ofisiel gouarnamant Hong kong\n(en) Lec'hienn ofisiel touristerezh e Hong Kong\nAdtapet diwar « https://br.wikipedia.org/w/index.php?title=Hong_Kong&oldid=1979537 »\nKemmoù diwezhañ degaset d'ar bajenn-mañ d'an 11 Meu 2022, da 20:46.


Pêr Padelleg - Wikipedia\nPêr Padelleg zo ur stourmer breizhat hag ekologour ganet e miz Meurzh 1932 e Bubri ha marvet d'an 13 a viz Here 2018.\nSkolaj Saints-Anges e Pondi.\nLise Joliverie e Naoned.\nESTP (École Spéciale des Travaux Publics, du Bâtiment et de l'Industrie) e Pariz.\nWar-lerc'h e servij soudard en doa dibabet mont da vezañ gweladenner mezegel evit chom da vevañ e Breizh. Dimeziñ a reas e 1967 gant Nicole Tanguy.\nBet en doa Kolier an Erminig e miz Gwengolo 2005 gant Skol-Uhel ar Vro.\nUn emsaver breizhat[kemmañ | kemmañ ar vammenn]\nDibaoe e yaouankiz eo bet o stourm evit e vro. N'he ankoua ket pa zigouezh e Pariz, e lec'h ma tarempred Ker-Vreizh hag ar Mission bretonne. Dastum a ra kanaouennoù ha kontadennoù pobl (o kregiñ gant ar re a ouie e vamm) o vont dre Breizh gant e son-enroller. A-hed e vuhez ez eo bet o stourm e meur a gevredigezh sevenadurel vreizhek. Prezidant Kan ar bobl eo dibaoe 1998. Krouet en deus ivez ar gelaouenn Mil Bouton du pays Pourlet. Ezel eo ivez eus Dastum Bro Ereg.\nUr stourmer politikel eo ivez. Ezel eo bet eus ar MOB, a-raok kemer perzh e krouidigezh an UDB.\nUr stourmer ekologour[kemmañ | kemmañ ar vammenn]\nUr stourmer ekologour ez eo ivez. Bet eo prezidant Dour ha stêrioù Breizh e 1985-1986. Krouet en deus ivez ar Comité Uranium Information Bubry (CUIB) evit stourm a-enep da raktresoù ar Cogéma da zigeriñ maengleuzioù uraniom e Breizh. Ezel eo bet ivez eus an SEPNB, an UMIVEM, h.a.\nAdtapet diwar « https://br.wikipedia.org/w/index.php?title=Pêr_Padelleg&oldid=1896518 »\nKemmoù diwezhañ degaset d'ar bajenn-mañ d'an 28 C'hwe 2021, da 19:48.


Kevredigezh Kembre-Breizh: Breizh-Llydaw + Emvod Bloaz\nBreizh-Llydaw + Emvod Bloaz\nEn em zigareziñ a ran d'an holl n'eo ket bet embannet niverenn miz C'hwevrer eus Breizh-Llydaw. Aon am eus on bet fallgalonekaet un tamm goude bezañ kaset kuit eus ar Skol-Veur Gozh ha n'on ket evit prientiñ muioc'h a niverennoù, d'am ampoent da nebeutañ.\nKeuz am eus ivez n'eus ket bet dalc'het un emvod bloaz. Nic en deus lavaret e c'hallfemp en em gavout evit se e miz Here hag ur soñj mat eo, da'm meno. Neuze e c'hallimp breutaat ha fellout a ra deomp derc'hel ur stand en Eisteddfod 2015.\nDeiziad an emvod bloaz a vo embannet amañ hepdale.


Ne vo kinniget nemet ur c'hamp d'ar vugale e-pad vakañsoù an Hollsent\nmardi 13 octobre 2015 à 21:18 Par Pauline Kerscaven, France Bleu Breizh Izel\nKinniget e oa pemp kamp vakañsoù e brezhoneg da vare vakañskoù an Hollsent. Met n'eus ket bet a-walac'h a enskrivadurioù. Setu perak zo bet dibabet nullañ pevar kamp gant an Ubapar. Ret e vo d'ar gerent ober gwelloc'h evit ar c'hampoù o tont !\nLabourat a ra Katell Chantreau en Ubapar. © Radio France - Pauline Kerscaven\nNe vo nemet ur c'hamp, e Tremargard, evit ar vugale ar sizhun o tont, da vare vakañsoù an Hollsent ! Padal e oa kinniget pemp gant kevredigezhoù an Ubapar. Nullet zo bet pevar rak ne oa ket bet resevet a-walac'h a enskrivadurioù gant ar c'hevredigezhoù.\n"Muioc'h muiañ e wellomp penaos eo techet ar familhoù d'en em aozañ diwezhat tre evit ar vakañsoù, eme Katell Chantreau, a labour en Ubapar. A-wechoù e wellomp kerent oc'h enskrivañ ar vugale an deiz a-raok ma grogfe ar c'hamp !"\n"A-wechoù eo gwelloc'h nullañ ur c'hamp eget tutañ ur skipailh ha lavar d'an dud n'eus ket a-walac'h a vugale" Katell Chantreau, Ubapar\nMet n'hall ket ur c'hamp bezañ aozet ur sizhun a-raok ! "Aozañ ur c'hamp a dalv, a wechoù mirout ul lojeiz, rakpeañ anezhañ. Ret eo deomp tutañ skipailhoù ivez. Ha pempzektez a-raok, ma ne ouaromp ket pet den a zo ret tutañ, eo diaes. A-wechoù e kav gwelloc'h an aozerien nullañ ar c'hamp eget tutañ ur skipailh ha lavar dezho n'eus ket a-walac'h a vugale."\nNe vo nemet ur c'hamp e Tremargad. - Ubapar\nPenaos ober evit ma ne vefe ket nullet ken ar c'hampoù vakañsoù ?\nSetu, penaos ober evit ma ne vefe ket nullet ken ar c'hampoù vakañsoù ? Klask a ra Katell Chantreau kaozeal muioc'h gant ar gerent, ha "displegañ dezho penaos e vez aozet ur c'hamp". Ul labour a zo d'ober ivez war zu ar c'hientiñ. "Embannet e vez ganeomp ul levrig, gant an holl devezhioù kamp, e miz Meurzh. Erruet e vakañsoù an Hollsent, eo e poubellen ar gerent ! Muioc'h a vruderezh a vo graet ganeomp, da vare an distro-skol !" eme plac'h an Ubapar.\nNe vo kamp vakañsoù ebet da vare Nedeleg. Adkroget e vo gant ar c'hampoù adalek miz C'hwevrer. "Ar gwellañ eo enskrivañ ar vugale teir sizhun pe ur miz a-raok. Se zo dreist evit an aozerien , konditionoù mat evit ober ul labour a-feson !"\nChom a ra un neubeud plasoù e kamp Tremargard. Setu, kit e darempred buan gant an Ubapar ma z'oc'h dedennet !\nReportaj Pauline Kerscaven gant Katell Chantreau.\nCulture – Loisirs Tan Dir ha Kan, ur film nevez o taolenniñ ar brezhoneg dre ar sonerezh a-vremañ\nCulture – Loisirs Kanaouenn ofisiel ar Redadeg : dañset e vo ar salsa war hentoù Breizh !\nCulture – Loisirs Un teñzor a zo o paouez bezañ dizoloet en Ardeven


Kentañ prantad ar Mezozoeg eo an Triaseg. Mont a ra adalek -251 (± 0,4) milion a vloavezhioù betek -199,6 (± 0,6) milion a vloavezhioù. Emañ an Triaseg goude ar Permian hag a-raok ar Juraseg. Koulz e deroù hag e diwezh an Triaseg e tegouezhas enkadennoù bras ma'z eas spesadoù forzh pegement da get. Nevez zo ez eo bet bloaziataet resisoc'h an enkadenn ma echuas an Triaseg. Koulskoude, evel ma c'hoarvez gant prantadoù douarouriezh koshoc'h, e anavezer mat ar gweleadoù a vevenn deroù ha diwezh ar prantad met an deiziadoù roet zo resis war-bouez un nebeud milionoù a vloavezhioù.\nAdtapet diwar « https://br.wikipedia.org/w/index.php?title=Triaseg&oldid=1984134 »\nKemmoù diwezhañ degaset d'ar bajenn-mañ d'an 1 Ebr 2022, da 20:36.


Ercole III d'Este (1727-1803), a voe Dug Modena ha Reggio etre 1780 ha 1797. Mab e oa da Francesco III d'Este ha da Charlotte-Aglaé d'Orléans (Carlotta Aglae di Borbone-Orléans) (1700-1761), ur verc'h d'ar rejant gall.\nErcole III d'Este, dug Modena.\nDimezet e oa e 1741, da 14 vloaz, da Maria Teresa Cybo-Malaspina, a oa 20 vloaz, hag en argouroù en doe Dugelezh Massa ha Carrara. Gant an eured-se e c'hallas dugelezh Modena kaout un arvor er Mor Kreizdouar.\nMaria Beatrice Ricciarda (Modena, 7 Gouhere 1750 - Vienna, 14 Du 1829), diwezhañ Dug Massa ha priñsez Carrara; dimezet e 1771 d'an arc'hdug Ferdinand Habsburg-Loren (1754-1806), mab d'an impalaer Franz Iañ, dug-meur Toskana (ur priñselezh amezek), ha d'an impalaerez Maria Theresia, ha diganto e teu had skourr Habsburg-Este.\nAdtapet diwar « https://br.wikipedia.org/w/index.php?title=Ercole_III_d%27Este&oldid=1993450 »\nKemm diwezhañ d'an 16 Mae 2022 da 06:21\nKemmoù diwezhañ degaset d'ar bajenn-mañ d'an 16 Mae 2022, da 06:21.


Paosanias (jeneral) - Wikipedia\nPaosanias (Henc'hresianeg: Παυσανίας Pausanias) (marvet war-dro 470 a-raok J.-K.) a oa ur jeneral eus Sparta er Vvet kantved kt JK en Henc'hres. Mab Kleombrotos, bet rejant Sparta, ha niz Leonidas. Rejant e voe goude marv ar roue-se dre ma ne oa ket e vab Pleistarc'hos en oad-gour. Paosanias a oa ivez tad Pleistoanaks a zeuas da vezañ roue diwezhatoc'h. E penn ar C'hresianed e oa Paosanias pa c'hounezjont Emgann Plataea e 479 kent J.-K. a-enep Mardonios ha Persia, ha lakaet e oa e penn ar C'hevre hellenek krouet da stourm ouzh ar Bersed e-pad ar Brezelioù medek.\nGoude trec'hioù Plataia hag Emgann Mykale e paouezas Sparta da vezañ dedennet gant dieubadur keodedoù Henc'hres en Azia-Vihanañ. Koulskoude e oa kaset Paosanias gant Sparta en-dro da ren arme ar c'hevre pa zeuas da vezañ splann e vefe renet ar c'hevre gant Aten ma chome Spartaiz a-gostez.\nE 478 kent J.-K. e savas diskred war Paosanias da iriennañ gant ar Bersed hag e voe galvet da Sparta en-dro. Didamallet e voe avat ha kuitaat a reas Sparta, o kemer un trirem eus keoded Hermione. Goude bezañ kemeret Bizantion e voe tamallet da Baosanias bezañ lezet da vont lod eus ar brizonidi brezel a oa mignoned gant Roue Persia pe tud anavet gantañ. Koulskoude e lavaras Paosanias e oant achapet kuit. Kas a reas ul lizher d'ar roue Kserses Iañ (mab Darius) ma lavare e felle dezhañ skoazell anezhañ ha lakaat Sparta ha peurrest Henc'hres dindan mestroniezh ar bersed. Goulenn a rae eurediñ merc'h ar roue en eskemm. Goude ma oa resevet gantañ ur respont a-berzh Kserses a lavare ec'h asante d'e steuñv e vefe kroget Paosanias da wiskañ dilhad brientin persat ha da heuliañ gizioù zo eus Persia.\nKalz eus kevredidi Sparta a yeas a-du gant Ateniz abalamour d'e rogoni ha d'e aotrouniegezh. Galvet e voe en-dro da Sparta adarre ha tec'hout a reas da Golonai e Troas a-raok distreiñ da Sparta rak ne felle ket dezhañ e vije diskred warnañ bezañ mignon ar Bersed. Pa erruas e Sparta e oa prizoniet gant an efored met laosket e voe da vont goude. Den n'en doa prouennoù a-walc'h da gondaoniñ anezhañ daoust ma voe roet prouennoù gant hiloted zo en doa kinniget reiñ da lod o frankiz ma heuilhjent anezhañ en e emsavadeg. Pourchaset e voe ur brouenn dre skrid d'an efored gant unan eus ar gannaded a oa bet implijet da gas lizhiri etre Paosanias ha Roue Persia.\nFellout a rae d'an efored herzel Paosanias e-kreiz ar straedoù met klevet a reas anv eus ar pezh a oa o vont da c'hoarvezout hag achap a reas betek templ Athena. Stanket e voe an dorojoù war urzh an efored a lakaas gwarded da c'hortoz ma varfe gant an naon. Pa oa war-nes mervel e voe douget er-maez ha mont a reas da anaon nebeut goude. Ma vije marvet Paosanias er santual e vije bet saotret an templ.\n↑ Thoukydides I, 133 Istorbrezel ar Peloponnesos, levrenn 1\n(en) Livius, Paosanias gant Jona Lendering\nAdtapet diwar « https://br.wikipedia.org/w/index.php?title=Paosanias_(jeneral)&oldid=1772944 »\nKemm diwezhañ d'an 18 Her 2017 da 11:52\nKemmoù diwezhañ degaset d'ar bajenn-mañ d'an 18 Her 2017, da 11:52.